Jennifer Lopez:«On The Floor» (låt) 

(Island / Universal) 

Uæh! 
Hun er tilbake. 

Og så, helt ut av det blå, var J-Lo plutselig en storselgende popartist igjen. 
Med en vulgær klubbsang som byr på en uhellig allianse mellom tango og house; det er Kaoma-slageren «Lambada» fra 1989 som ligger i bunnen her. 

Som så ofte ellers med Lopez får man ikke følelsen av at dette er laget med glede. 
Å svinge seg til «On The Floor» er som å danse til en markedsføringsplan. 
